The Cure
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
The Cure er ei britisk rockegruppe, og ei av de største innen postpønk. Gruppas forgrunnsfigur er sangeren og gitaristen Robert Smith (født 1959). Gruppa har et dystert og melankolsk goth-image, som understrekes av forgrunnsfigurens karakteristiske røde leppestift, hvite ansiktssminke og svarte sjokkfrisyre. Tekstene kan være apokalyptiske, men også selvironiske.
De ble dannet som Easy Cure i Crawley i 1976, og som The Cure ga de først ut singlene Killing An Arab (1978) og Boys Don't Cry (1979). Besetningen har skiftet en del. De viktigste medlemmene, ved siden av Smith er bassisten Simon Gallup (1979–1982, 1985–) trommeslageren og keyboardisten Lol Tolhurst (1978–1989) Roger O'Donnell (1987–1990, 1995–2005, 2011–) trommeslagerne Boris Williams (1984–1994) Jason Cooper (1995–) gitaristen Porl Thompson (1984–1993, 2005–2011) keyboardisten Perry Bamonte (1990–2005) Smith var fulltidsmedlem i Siouxsie & The Banshees i 1983–1984, og i 1983 utgjorde han duoen The Glove med Banshees-bassisten Steve Severin og ga ut Blue Sunshine.The Cure opplevde økende salgstall i hjemlandet fra og med debuten Three Imaginary Boys (1979). Ellers har de gitt følgende studioalbum:  Seventeen Seconds (1980)  Faith (1981)  Pornography (1982)  The Top (1984) The Head On The Door (1985)  Kiss Me, Kiss Me, Kiss Me (1987)  Disintegration (1989)  Wish (1992)  Wild Mood Swings (1996)  Bloodflowers (2000)  The Cure (2004)  4:13 Dream (2008) Bandet har vist stor dyktighet i å bruke video både som kunstnerisk og kommersielt virkemiddel. Og dette, kombinert med en mer popaktig stil, ga The Cure britiske Topp 15-hits med følgende låter:  The Walk (1983)  The Love Cats (1983)  The Caterpillar (1984)  In Between Days (1985)  Lullaby (1989)  Never Enough (1990)  Close To Me (1990, remiks)  High (1992)  Friday I'm In Love (1992)  The 13th (1996) I 2019 ble The Cure innvalgt i Rock and Roll Hall of Fame. Les mer i Store norske leksikon rock musikk Eksterne lenker The Cure